31993R0317
L 037/8
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 317/93 НА СЪВЕТА
от 9 февруари 1993 година
за изменение на Регламент (ЕИО) № 1906/90 относно определени стандарти за търговията с птиче месо
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2777/75 на Съвета от 29 октомври 1975 г. относно общата организация на пазара на птиче месо (1), и по-специално член 2, параграф 2 от него,
като взе предвид предложението на Комисията,
като има предвид, че Регламент (ЕИО) № 1906/90 (2) предвижда определени стандарти за търговията с птиче месо;
като има предвид, че определенията за птиче месо, съдържащи се в Регламент (ЕИО) № 1906/90, следва да бъдат изменени, за да се изключат всички видове заготовки от птиче месо;
като има предвид, че за да бъдат отчетени в необходимата степен условията за търговия с птиче месо на дребно, държавите-членки следва да получат разрешение да установят специфични изисквания по отношение на температурата при разфасоването и съхранението на прясното птиче месо в системата на търговията на дребно,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1906/90 се изменя, както следва:
„1.
„птиче месо“ означава птичето месо, годно за човешка консумация, което не е претърпяло никаква друга обработка, освен студена обработка;“
2. Член 2, точка 5, се заменя със следния текст:
„5.
„прясно птиче месо“ означава птиче месо, което не е втвърдено вследствие охлаждането и се съхранява по всяко време при температури, които не са по-ниски от -2 °С и по-високи от 4 °С; държавите-членки обаче имат право да определят различни изисквания по отношение на температурата при разфасоването и съхранението на прясното птиче месо, извършвани в системата на търговията на дребно или в помещения, намиращи се в непосредствена близост до търговските обекти, където разфасоването и съхранението се извършват единствено с цел директно доставяне за потребителите на място;“.
Член 2
Настоящият регламент влиза в сила на седмия ден след публикуването му в Официален вестник на Европейските общности.
Независимо от това, разпоредбите на член 1, точка 1 влизат в сила на 1 януари 1994 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 9 февруари 1993 година.